Paul Papp, mesaj războinic după prima victorie a Petrolului în play-out: "Trebuie să rămânem în SuperLigă. E obligatoriu!"
Petrolul Ploiești a debutat în play-out cu o victorie importantă. "Lupii" au câștigat luni seară acasă cu FCU Craiova cu scorul de 1-0.
Paul Papp a vorbit la finalul celor 90 de minute. Fundașul central a afirmat categoric faptul că echipa sa trebuie să rămână cu orice preț în primul eșalon.
"Trebuie să rămânem în SuperLigă. E obligatoriu!"
"Nevoie mare de victorie. Nu e mare diferență de puncte. Jocul prestat nu a fost unul foarte bun, dar contează cele trei puncte. Trebuie să rămânem în SuperLigă. E obligatoriu.
În timpul jocului nu am mai băgat în seamă că mă durea umărul. Contează cel mai mult să acumulăm puncte și să rămânem în SuperLigă.
Foarte mare a fost fericirea. Despre plecarea antrenorului nu vreau să spun nimic pentru că așa s-a decis. Îi mulțumim frumos. Eu unul am avut un raport foarte bun cu el.
A fost o bucurie foarte mare. Un aspect important e că nu am luat gol. Nu fac parte din conducere și nu pot să decid eu. Suntem jucători profesioniști și trebuie să ne facen treaba cu oricine.", a spus Paul Papp, după victoria cu FCU Craiova.